
	BIRŠTONO SAVIVALDYBĖS  TARYBA

	


SPRENDIMAS
[bookmark: Text19]DĖL BIRŠTONO SAVIVALDYBĖS TARYBOS 2019 M. BIRŽELIO 21 D. SPRENDIMO NR. TS-124 ,,DĖL RENGINIŲ ORGANIZAVIMO BIRŠTONO SAVIVALDYBEI PRIKLAUSANČIOSE AR VALDYTOJO TEISE VALDOMOSE VIEŠOJO NAUDOJIMO TERITORIJOSE TVARKOS APRAŠO“ PAKEITIMO

[bookmark: Text20]2025  m. d. Nr.  
		Birštonas	


[bookmark: _Hlk147403607]	Vadovaudamasi Lietuvos Respublikos vietos savivaldos įstatymo 6 straipsnio 37 ir 39 punktais ir 15 straipsnio 2 dalies 28 punktu, Birštono savivaldybės taryba nusprendžia: 
	1. Pakeisti Renginių organizavimo Birštono savivaldybei priklausančiose ar valdytojo teise valdomose viešojo naudojimo teritorijose tvarkos aprašą, patvirtintą Birštono savivaldybės tarybos 2019 m. birželio 19 d. sprendimu Nr. TS-124 ,,Dėl renginių organizavimo Birštono savivaldybei priklausančiose ar valdytojo teise valdomose viešojo naudojimo teritorijose tvarkos aprašo patvirtinimo“:
1.1. pakeisti 5 punktą ir jį išdėstyti taip:
„5. Pagrindinės šiame Tvarkos apraše naudojamos sąvokos:
Renginys – organizuotas viešas žmonių susibūrimas, veiksmas – koncertas, spektaklis, šventė, mugė, akcija, sportinės varžybos ir kt., kurio forma nepriskiriama Lietuvos Respublikos susirinkimų įstatyme apibrėžtai susirinkimo sąvokai (mitingas, piketas, demonstracija, pilietinė akcija ir kt.).
Nedidelis renginys – renginys, kuriame planuojamas dalyvių skaičius neviršija 100 žmonių;
[bookmark: part_491ddbad9e7c40d1bdf6afbfc86b9cec]Didelis (masinis) renginys – renginys, kuriame planuojamas dalyvių skaičius viršija 100 žmonių. Didelio renginio dalyvių skaičius negali viršyti 3000 žmonių vienoje  renginio vietoje per vieną parą;
Komercinis renginys – renginys, į kurį įėjimas yra mokamas, arba renginiu organizatorius siekia pelno (reklama, filmų, vaizdo klipų kūrimas ir kiti panašaus pobūdžio renginiai). Renginyje gali būti prekiaujama ir teikiamos paslaugos. Už leidimo komerciniam renginiui išdavimą organizatoriai moka Savivaldybės tarybos sprendimu patvirtintą vietinę rinkliavą;
Nekomercinis renginys – renginys, į kurį įėjimas yra nemokamas ir renginio organizatorius nesiekia pelno, taip pat valstybės ir savivaldybių remiamų vaidybinių ir dokumentinių filmų kūrimas. Renginyje gali būti prekiaujama ir teikiamos mokamos paslaugos ne renginį organizuojančių subjektų;
Vietinė rinkliava – Savivaldybės tarybos sprendimu nustatyta privaloma įmoka, galiojanti Savivaldybės teritorijoje;
Prašymas – raštiškas pasirašytas organizatorių (juridinių ar fizinių asmenų, ne jaunesnių kaip 18 metų) kreipimasis leisti organizuoti renginį; 
Leidimas – Birštono savivaldybės tarybos patvirtintos formos dokumentas, suteikiantis teisę organizuoti renginius Savivaldybei priklausančiose ar valdytojo teise valdomose viešojo naudojimo teritorijose;
Renginių koordinatorius – Savivaldybės administracijos Teisės ir civilinės metrikacijos skyriaus valstybės tarnautojas, koordinuojantis viešus renginius Savivaldybėje, ruošiantis ir išduodantis jiems leidimus, tikrinantis dokumentus;
Renginio organizatorius – turintis ne mažiau kaip 18 metų veiksnus fizinis asmuo ar įstatymų nustatyta tvarka įregistruotas juridinis asmuo; 
Viešojo naudojimo teritorija – Savivaldybės teritorijoje esanti valstybei ar Savivaldybei nuosavybės teise priklausanti ar kitais pagrindais valdoma teritorija (gatvės, šalia jų esantys atviri kiemai, aikštės, želdynai, skverai, miškai, parkai, pėsčiųjų takai, automobilių stovėjimo aikštelės, paplūdimiai bei jų prieigos, ir kitos žmonių susibūrimo vietos);“;
1.2. pakeisti 8.1 papunktį ir jį išdėstyti taip:
,, 8.1. Vieši renginiai viešo naudojimo teritorijose gali vykti nuo 8.00 val. iki 22.00 val., o grojimas ir garso transliavimas – nuo 11.00 iki 22.00 val., išskyrus Joninių, kalėdinius, naujamečius ar kitus Savivaldybės ir valstybės renginius. Organizatorius, norėdamas organizuoti renginį kitu laiku nei nurodyta šiame punkte, prašyme dėl leidimo organizuoti renginį nurodo prašomo organizuoti renginio laiką;“;
1.3. pakeisti 8.2 papunktį  ir jį išdėstyti taip:
,,8.2. viešosiose vietose nepilnamečiams skirti renginiai leidžiami nuo gegužės 1 d. iki rugsėjo 30 d. – iki 22 valandos, nuo spalio 1 d. iki balandžio 30 d. – iki 20 valandos.;“;
1.4. papildyti 8.4 papunkčiu: 
,,8.4. Renginių tik suaugusiesiems organizatoriai turi užtikrinti, kad juose nedalyvautų nepilnamečiai;“;
1.5. pakeisti 11.1 papunktį ir jį išdėstyti taip: 
,,11.1. prekyba alkoholiniais gėrimais ir vietos (stalai, pavėsinės, kiti įrenginiai) įrengtos alkoholiniams gėrimams vartoti būtų numatytos tam tikroje apibrėžtoje teritorijoje taip, kaip nustatyta Lietuvos Respublikos alkoholio kontrolės įstatyme ir kituose šią sritį reglamentuojančiuose teisės aktuose;“;
1.6. pakeisti 11.4 papunktį ir išdėstyti jį taip:
,,11.4. prekyba alkoholiniais gėrimais leistina tik popierinėje arba daugkartinėje taroje;“;
1.7. pildyti 15.14 papunkčiu:
,,15.14. jeigu prašymas teikiamas dėl leidimo organizuoti komercinį renginį, su prašymu pateikiamas įrodymas apie sumokėtą vietinę rinkliavą.“.

